Source: http://ferihegyirepuloter.network.hu/blog/ferihegyi_repuloter_klub_hirei/filter/month/2012-02
Timestamp: 2019-10-20 15:03:59+00:00

Document:
Ferihegy repülőtér Blog: 2012. február
Ferihegyi Repülőtér közössége hírei - 2012. február
A Budapest Airport 2 millióval kevesebb utassal számol a Malév miatt
A Malév leállása miatt a Liszt Ferenc-repteret üzemeltető Budapest Airport (BA)utasszáma várhatóan 2 millióval marad el a tervezettől - mondta el Hardy Mihály, a BA kommunikációs igazgatója az MTI-nek.
Az idén a reptérüzemeltető 9,2 millió utassal számolt, azonban a nemzeti légitársaság felszámolása miatt a Malév 1,5 millió tranzitutasa már "elveszett" a BA számára. Bár több légitársaság is jelezte, hogy új járatokat indít, vagy bővíti kapacitását, a Malév által hagyott űrt nem pótolják teljesen, így a BA kénytelen módosítani idei előrejelzésein.
Sziebert György, a BKV volt jogi igazgatója és további tizenkét társa - köztük Rényi-Vámos Krisztina, a Budapest Airport volt jogi igazgatója és Fuzik Zsolt, a BKV volt informatikai igazgatója - ellen gazdálkodó szervezet önálló intézkedésre jogosult dolgozója által kötelezettségszegéssel, bűnszövetségben és üzletszerűen elkövetett vesztegetés bűntette és más bűncselekmények miatt emelt vádat a Fővárosi Főügyészség.
MNV: nyilvánosak a Budapest Airport privatizációs szerződései
7 éve | Kulcsár Adrián | 1 hozzászólás
Nyilvánosságra hozta a Magyar Nemzeti Vagyonkezelő Zrt. a Budapest Airport Zrt. privatizációja során kötött szerződések másolatait.
A vagyonkezelő pénteki közleményében kifejti: azzal, hogy a szerződéseket elérhetővé teszi hivatalos honlapján, biztosítja a transzparenciát és eleget tesz tájékoztatási kötelezettségének is.
A szerződések a www.mnvzrt.hu/kozerdeku_adatok/kulonos_kozzetetel címen tekinthetőek meg.
Az MNV honlapján a 2005-ös részvény adásvételi megállapodás mellett megtekinthető annak kiegészítése, a részvényesi megállapodás és annak kiegészítése, valamint ezek későbbi módosítása.
Gyerünk, csemegézzünk. Feltárul belőlük a múltunk. Megértjük a jelent! Érdemes hát időt szentelni rájuk. Olvassuk el a szerződéseket és beszéljük őket meg itt a kommentekben!
Ne betűről-betűre olvasd, nem neked kell aláírni :-)
..hanem értőn, a lényegre koncentrálva. Hámozud ki belőlük azt, hogy az utánuk következő eseményeket miként készítették elő e szerződések szövegei.
Jó olvasást és jó detektív játékot!
A Fővárosi Bíróság elrendelte a Malév Zrt. felszámolását – közölte a Gazdaság.hu üzleti hírügynökség kedden. A rendkívüli moratóriumot 90 nappal meghosszabbították.
Az erről szóló végzés aznap meg is jelent a Cégközlönyben. E szerint a bíróság 2012. február 14.-én jogerőre emelkedett végzésével a Malév Magyar Légiközlekedési Zártkörűen Működő Részvénytársaság adós felszámolását főeljárásként elrendelte. Mint írták, a felszámolási eljárás megindítására irányuló kérelmet február elsején nyújtották be.
2012. február 22-én írta a Magyar Nemzet:
Csak a Malévnek járt ki a csőd?
Csak a Malév esetében hoztak olyan döntést Brüsszelben, amely egy nemzeti légitársaság csődjéhez vezetett – olvasható a Magyar Nemzetben. Mint írják, a Malév-dominó a ferihegyi boltokat is veszélyezteti: eltűntek a pénzes vevők a vámszabad üzletekből.
Példátlan az Európai Unió történetében, ahogy feljelentették és elmarasztalták a Malévet. Bár számos légitársaság kapott már állami segítséget, csak két esetben hoztak Brüsszelben ítéletet.
Az akár önállóan is életképes Malév-leányvállalatok elsorvasztása indokolatlan, gyanús
A Malév GH legtapasztaltabb alkalmazottait szabályos, átgondolt leépítési terv nélkül teszik lapátra, miközben a helyükre korábban kölcsönzött státuszban dolgozókat vesznek fel, visszadátumozott szerződésekkel. Ezzel értelmetlenül szórják a milliókat végkielégítésekre is.
2012. február 10-én váratlanul hazaküldték pénteken a Malév Ground Handling (GH) járműkarbantartó részlegén dolgozó saját alkalmazottakat, de az alvállalkozó Tisza-Mobil Kft.
Ha a kormánynak és az EU-nak nem kell, a dolgozók veszik meg az életképes Malév-leánycégeket a részükre ki nem fizetett bérekből
A Malév egyik szakszervezete szerint meg kellene fontolni egy dolgozóitulajdonrész-program elindítását az életképes Malév-leánycégeknél.
A Légiközlekedési Egyesült Szakszervezet (LESZ) február 17-i közleményében jelentette be, hogy szakértői egyeztetéseket kezdeményez a dolgozóitulajdonrész-szerzésről.
A Malév légiforgalmi tevékenysége 2012. február 3-án állt le, s a korábbi tájékoztatás szerint a csoport 2600 munkavállalójából 2080-at bocsátanak el csoportos létszámleépítés keretében.
Február 22-én tartják az első konzultációt a Malév szakszervezeteivel a csoportos létszámleépítésről – mondta el a Hír TV Bruttó című gazdasági magazinjának Kozek Adolfné, a Gazdasági Szakemberek Szakszervezetének elnöke.
Az érdekvédő hangsúlyozta: a tárgyalásokon azt szeretnék elérni, hogy a légitársaság dolgozói minden munkaviszonyuk alapján járó pénzt megkapjanak. A felszámolási eljárásról azonban elmondása szerint nagyon keveset tudnak, ráadásul a menedzsment egy olyan irattal mentette fel a dolgozókat a munkavégzés alól, amely a díjazásra nem tér ki – a szakszervezet ezért attól tart, hogy a felmentési időre semmilyen juttatást nem kapnak majd a Malév munkavállalói.
Videó: http://mno.hu/ahirtvhirei/semmilyen-juttatast-nem-kapnak-a-malevosok-video-1052623
– Az alkalmazottakat hirtelen felmentették egy irattal a munkavégzés alól. A szakszervezet nem tud helyettük fellépni, de elmondtuk nekik, hogy amit aláíratott velük a munkáltatói jogkör gyakorlója, az tulajdonképpen egy féloldalas megállapodás, amely valószínűleg a személyi anyagukba fog bekerülni. Az igaz, hogy benne áll, hogy felmentették őket a munka törvénykönyve megadott paragrafusa alapján, csak azt felejtették el beleírni, hogy erre az időszakra milyen juttatás jár nekik – jelentette ki Kozek Adolfné, a GSZSZ elnöke.
Közel másfél év kihagyás után a Malév felszámolását követő harmadik héten újra megkezdte budapesti üzemelését a Ryanair ír fapados légitársaság.
A Ryanair 2005 és 2010 között repült Budapestről Bristolba. East Midlandsbe és Dublinba. 2010. október 31. után vonult ki Budapestről, miután a repülőtér menedzsmentje akkor elutasította, hogy jelentősen csökkentse a repülőtéri költségeketa Ryanair számára.
A Ryanair most február közepétől indít újra gépeket Budapestről.
A Budapest mint Európa kapuja projekt költségei és kockázatai már 2010. októberében elviselhetetlennek bizonyultak Kínának
Az atlatszo.hu 2012. februárjában közölte azt a birtokába került hivatalos levelet, amely szerint a kínai HNA Group, a Hainan Airlines anyacége már tavaly októberben lemondott a “Malév-projektről”. Ezt Adam Tan, a kínai óriáscég ügyvezető igazgatója írta meg Fellegi Tamás akkori nemzeti fejlesztési miniszternek. A hírre Oszkó Péter is reagált, aláhúzva: látható, hogy a Hainan indokai között egyetlen olyan sem szerepel, amely bármilyen módon összefüggésbe lenne hozható a Malév 2010-es visszaállamosításával, vagy akár korábbi működésével.
OGY - Malév - Tíztagú parlamenti bizottság vizsgálhatja a Malév és a BA privatizációját
7 éve | Kulcsár Adrián | 2 hozzászólás
Tíztagú parlamenti vizsgálóbizottság létrehozását kezdeményezi a fideszes Budai Gyula a Malév és a Budapest Airport (BA) privatizációja, valamint a légitársaság visszaállamosítása körülményeinek kivizsgálására.
A politikus - egyben elszámoltatási kormánybiztos - csütörtökön terjesztette a Ház elé a bizottság létrehozására vonatkozó országgyűlési határozati javaslatát, amely kimondja: a parlament a Malév csődje miatt elengedhetetlennek tartja, hogy annak okait egy vizsgálóbizottság keretein belül tárja fel.
De mért kell lecserélni azt, ami szakmailag jó? Inkább csak az üzemeltetés és forrásbiztosítás hátterét kellett volna megtisztítani a sok kusza és elfolyt anyagiaktól.
Az viszont érdekel, hogy kik az igazi gyilkosai légitársaságunknak. Oszkó, Bajnai, Gyurcsány, A Vnyesekonombank? Vagy Abramovics, az EU, esetleg más?
Malév - A Fővárosi Bíróság elrendelte a légitársaság felszámolását
A Fővárosi Bíróság elrendelte a Malév Zrt. felszámolását - közölte a gazdasag.hu üzleti hírügynökség kedden. A rendkívüli moratóriumot 90 nappal meghosszabbították.
Az erről szóló végzés kedden jelent meg a Cégközlönyben. E szerint a bíróság 2012. február 14.-én jogerőre emelkedett végzésével a Malév Magyar Légiközlekedési Zártkörűen Működő Részvénytársaság adós felszámolását főeljárásként elrendelte.
Mint írták, a felszámolási eljárás megindítására irányuló kérelmet február elsején nyújtották be.
A közlemény szerint a Budapest Airport számára nem maradt más lehetőség a nemzeti légitársaság leállása után, mint hogy üzemeltetési és vállalati struktúráját a megváltozott helyzethez igazítsa.
MALÉV: Az utolsó út
7 éve | Kulcsár Adrián | 3 hozzászólás
Az éjszaka elment az utolsó MALÉV gép is Ferihegyről. Sokan szó szerint sírtak a búcsúztatásakor. Demeter Csaba egyike volt azoknak a MALÉV-pilótáknak, akik Írországba repültek a flottával. Az utolsó útról torokszorító beszámolót írt a Facebook-on. Íme.
Fotók: Hardy Mihály, Budapest Airport
“Kedves Barátaim, Kollégáim, Kedves Második Családom. Mérhetetlen fájdalmat érzek legbelül, és a mai napig nem tudom elhinni, hogy ez tényleg megtörtént.
Február 17-én délelőtt 10:17 perckor szállt fel a 31R futópályáról a Malév utolsóként itt maradt HA-LOB lajstromjelű Boeing 737-7Q8 típusú repülőgépe. A MA5002 járatszámmal indult gép egyenesen Shannonba repült az ILFC telephelyére.
A repülőgép eddig karbantartáson volt az ACE hangárban, a javításokat tegnap fejezték be.
Február 16-án a HA-LOU lajstromjelű Boeing 737-8Q8 típusú repülőgép Shannonból átrepült Toulouseba, hogy átfessék az új bérlő számára, mely nagy valószínűséggel a Transavia Airlines lesz.
LMP: Tegyék nyilvánossá a Budapest Airport privatizációs szerződését
Az LMP arra szólítja fel a kormányt, hogy hozza nyilvánosságra a Budapest Airport(BA) privatizációs szerződését, mert abból egyértelműen kiderülhet, hogy a becsődölt Malév miatt az államnak van-e, és ha igen, akkor mekkora a kártérítési kötelezettsége a BA Zrt. felé – írta az MTI-hez pénteken eljuttatott közleményében Scheiring Gábor és Vágó Gábor.
A párt arra is választ vár, hogy milyen további tervei vannak a kabinetnek a nemzeti légitársaság ügyében.
Malév - Az MT Zrt. folyamatosan elemzi a leállás hatásait
A Magyar Turizmus (MT) Zrt. szakértői az érintett szakmai szervezetek és a Budapest Airport bevonásával folyamatosan gyűjtik és elemzik az információkat azzal kapcsolatban, hogy a Malév kiesése milyen hatással lesz a Magyarországra irányuló turizmusforgalomra; a nemzeti turisztikai marketingszervezet szerint hosszabb távon nem kell jelentős visszaesésre számítani.
Az MT Zrt. csütörtöki közleményében azt írta: a társaság szándékai szerint addig nem nyilatkozik érdemben a témában, amíg a megfelelő adatok és ezek elemzése nem áll rendelkezésére.
A Ryanair és a Budapest Airport pénteken véglegesíti a szerződést
Pénteken Dublinban véglegesítik azt a megállapodást amely az ír fapados légitársaság Ryanair, a Liszt Ferenc Nemzetközi Repülőteret üzemeltető Budapest Airport Zrt. között jött létre a budapesti repülőtér használatáról, amit csütörtökön Budapesten jelentett be Michael O'Leary, a Ryanair vezérigazgatója.
A vezérigazgató a sajtótájékoztatón közölte azt is, hogy a légitársaság február 17-én nyitja meg budapesti bázisát, amely az 51.
Kulcsár Adrián üzente 7 éve
A Ryanair vezérigazgatója, Michael O'Leary csütörtöki budapesti sajtótájékoztatóján jelentette be, hogy pénteken Dublinban véglegesítik a megállapodást a budapesti repülőtér használatáról. A fapados légitársaság vezérigazgatója közölte azt is: február 17-én nyitják meg a Ryanair budapesti bázisát, amely az 51. lesz.
A bázis megnyitással kapcsolatban Hardy Mihály kifejtette: az ehhez szükséges feltételeket, mint például az irodák, helyiségek, műszaki raktárak bérbeadását és az egyéb szolgáltatásokat a Budapest Airport biztosítja, ezekről kell majd a szerződés. "Az ingatlanos kollégák még a hétvégén is dolgoznak a részleteken, hiszen rövid idő alatt nagyon sokféle igény futott be a Malév-csőd óta más légitársaságoktól is" - fűzte hozzá.
Michael O'Leary a sajtótájékoztatón újságírói kérdésre azt válaszolta, hogy kaptak kedvezményt a budapesti repülőtér üzemeltetőjétől, de az üzleti titok.
Hardy Mihály tájékoztatása szerint semmiféle többletkedvezményt nem kapott a Ryanair, csak amit más légitársaságok is megkaphatnak. Minden légitársaság számára egyformán hozzáférhetőek a Budapest Airport kedvezményei, amelyek egyébként letölthetőek a repülőtér honlapjáról. Ezek egyformán érvényesek minden légitársaságra - a maga kategóriájának és az igénybe vett szolgáltatásoknak megfelelően - tette hozzá.
Bár már január eleje óta tudták, hogy nagy baj van, a Malév dolgozóit mégis meglepte a múlt pénteki összeomlás. Információnk szerint a légitársaság vezetése az utolsó pillanatban a Magyar Turizmus Zrt. segítségét is kérte, hiába.
„A csőd derült égből villámcsapásként ért minket. A kormányzat közvetlenül a leállás előtt semmilyen segítséget nem nyújtott nekünk.
Most is abban bíztunk, hogy megússzuk valahogy, hiszen korábban is voltunk már hasonló helyzetekben” – mondta a hvg.hu-nak a Malév egyik légiutas-kísérője annak kapcsán, hogy múlt pénteken a nemzeti légitársaság vezetése közölte, a cég lehúzza a rolót.
Nekem igaziból semmi kapcsolatom a Malévvel,- írja Irma nevű tagunk, - azon kívül, hogy párszor utaztam.
De nagyon elkeserített, ami történt. Úgy érzem, hogy ez direkt volt. Kinek tett jót, azt nem tudom. Én végre már elértem a nyugdíjas kort, de a székesfehérvári IKARUS-ban dolgoztam, mikor Széles Gábor megvásárolta és gyakorlatilag ledózerolta a gyártást. Hogy milyen szellemi és anyagi érték veszelődött el akkor, azt csak az tudja aki ott dolgozott.
Bizonyára Ti is így érzitek. A MALÉV ismertebb volt a világban, de az IKARUS-t is sokfele
elismerték.
Együtt érzek az állásnélküli Malévesekkel.
Köszönöm nektek a feledhetetlen 9 évet, és örülök hogy részese lehettem a Magyar Nemzeti Légitársaságnak..
Demeter Csaba Boeing 737 első tiszt a cége összeomlásának napján, egész napos stressz után vállalkozott arra, hogy kirepüli aa Malév egyik Boeingjét Shannonba, a lízingcég európai bázisára. A posztban az ő engedélyével közlöm azt a beszámolót, amit eredetileg kollégáinak írt az utolsó Maléves repüléséről.
Előtte azonban engedjetek meg pár mondatot arról, miért nem gondolom, hogy mindez szentimentalizmus. Egyrészt azért, mert a légitársaság leállásával és a gépek kirepülésével egy igen komoly szakmai bázist is nélkülöznünk kell. Gondolhat bárki bármit a Malévról.
Baracskai Éva üzente 7 éve
Gyönyörű gépek, remek emberek! Gondoskodtak kényelmes utazásainkról, remélem lesz még egyszer újra magyar repülő-társaság és utazhatok is még vele !Önző vagyok? Veletek érzek MALÉV-esek!
Kormányunk a Malévot bedöntve romhalmazt hagyva maga után, új társaság alapításába igyekszik menteni a csődbe ment állami cég még megmaradt értékeit
Mindössze két Malév-utas érkezett 2012. február 5.-én vasárnap délelőtt a Liszt Ferenc Nemzetközi Repülőtérre a jegyét visszaváltani, a tranzitban viszont már egy sem tartózkodik, mondta Hardy Mihály, a repülőteret üzemeltető Budapest Airport Zrt. kommunikációs igazgatója. Közlése szerint délelőtt 200-300, délután 2000 utasa lenne a pénteken leállított Malévnak.
A kommunikációs igazgató elmondta, hogy vasárnap 43 érkező és 51 induló Malév járatot töröltek.
Sárán János üzente 7 éve
Én 26.-éve dolgozom,, Ferihegyen".Nem emlékszem arra,hogy valaha is mással kezdte volna a bemutatkozó beszédét az éppen aktuális vezérigazgató minthogy ,,a megszorítás éve következik, de jövőre már akár elérhetjük a nullszaldót".Szerintem most érheti el a MALÉV a nullszaldót,hasikerül újra indítani.Kíváncsian várom a fejleményeket.Tartok tőle,hogy a vizsgálati eredményeket ,,titkosítják".Túl sok ,,hűtlen kezelő"érintett a jelenlegi gazdasági helyzet előidézésében,politikai oldaltól függetlenül.
Gondosan megtervezett több éves játszma eredménye vagy kedvezőtlenül elsült gazdasági döntések spirálja nemzeti légitársaságunk bedőlése?
A hvg latolgató, kapkodó és különböző találgatásokat közlő cikke:
Elképzelhető, hogy eltaktikázta magát a kormány a vagyonfelügyelő kirendelésével. Miközben Európában sorra a csőd szélére jutnak légitársaságok, a csődvédelmi moratórium bejelentése felgyorsította a Malév bukását. Igaz, csak rossz és rosszabb megoldások voltak. Az utolsó pillanatban az is szóba került, hogy esetleg a volt orosz tulajdonos fejlesztési bank (VEB) finanszírozza tovább a céget, de úgy tűnik, az események ezen is túlszaladtak.
Csődben a Malév, tömeg Ferihegyen
Több ezer utas rekedt a Liszt Ferenc Nemzetközi Repülőtéren péntek hajnalban, miután a Malév törölte összes járatát. A pórul járt utasok – megerősített rendőri jelenlét mellett – higgadtan, de óráról órára feszültebben várják a döntést: utazhatnak-e, s ha igen, mikor, miként?
Hosszan kígyózó sorok, repülőjegyükkel tanácstalanul ide-oda siető utasok, bőröndjeiken kétségbeesett tekintettel ülő emberek, fel-alá járőröző rendőrök, a várakozók tekintetét kínosan kerülő reptéri alkalmazottak, olykor-olykor indulatos párbeszédek – ez jellemezte a Liszt Ferenc Nemzetközi Repülőtér kettes termináljának indulási oldalát péntek reggel, miután a Malév törölte összes járatát, és utasok ezrei rekedtek Budapesten.
A Wizz Air jelezte a kormánynál: pótolná a Malévot
A konkurens lehetőséget lát a másik nehéz helyzetében. 2 új gépet hoznak Budapestre, 66 százalékkal növelik a kapacitásukat. A Wizz Air kérte a kormányt, hogy az államközi szerződésekkel biztosított vonalakat adja át nekik. Készek öt új járatot indítani, és ehhez új repülőgépet telepítenek Budapestre. Az első gesztust már hajnalban megtették: Malév-jegyért tízezer forintos beszállókártyát biztosít a Wizz Air.
http://nol.hu/gazdasag/malev-jegyet_tizezerert_bevalt_a_wizzair
A Malév leállt, nincs több járat
Nem szálltak fel a Malév gépei Ferihegyről. A légitársaság minden járatát törölte, Ferihegyen hatalmas tömeg van.
Az Igazgatóság döntése alapján a kár minimalizálása érdekében elrendeli a magyar nemzeti légitársaság üzemszerű működésének beszüntetését. Ennek értelmében február 3-án 06:00 órától, 66 évnyi csaknem folyamatos működés után, nem szállnak fel Malév repülőgépek - olvasható a Malév honlapján.
Koszty Attila üzente 7 éve
R.I.P. MALÉV.
Hajózók! Remélem mielőbb el tudtok helyezkedni!
Vár rátok a kék ég,és a határtalan messzeség.
Mindenkinél jobban tudjátok: " A felhők fölött mindig kék az ég."
Csődvédelem alatt a Malév
Rendkívüli moratóriumot rendelt el a bíróság a Malév Zrt. ügyében és rendkívüli vagyonfelügyelőt rendelt ki a vállalat mellé. A rendkívüli moratórium alapján a légitársaság a csődvédelemhez hasonló védelmet élvez, a vele szembeni pénzkövetelések behajtása céljából indított végrehajtások szünetelnek, a biztosítékok jogszabály szerint nem érvényesíthetők - közölte a fejlesztési minisztérium.
A Fővárosi Bíróság mint illetékes bíróság 2012.
Budai Gyula elszámoltatási biztos úgy fogalmazott, a Gyurcsány- és a Bajnai-kormány a 2007-es privatizációval, majd 2010-es visszaállamosítással csapdahelyzetbe sodorta a Malévot.
Budai az MTI-nek elmondta, hogy az EB döntése nyomán állami támogatás már nem nyújtható a légitársaságnak, szakmai befektető pedig nem jelentkezik a cégért a tulajdonosi konstrukció miatt – ugyanis a kisebbségi tulajdonos egy orosz bank, amely minden döntést meg tud akadályozni.
Lezárult a 2008-ban kezdett program, jelentette be Szarvas Gábor, a Budapest Airport környezetvédelmi igazgatója.
A Budapest Airport Zrt. a XVII. kerület legjobban kitett ingatlanjainak passzív akusztikai védelmét oldotta meg a négy éve zajló, nagyszabású önkéntes zajszigetelési programjának keretein belül. A Liszt Ferenc repülőteret üzemeltető cég 2008-ban indított kezdeményezése négy környező településen közel négyszáz ingatlant érintett.

References: Bíróság 
 bíróság 
 Bíróság 
 Bíróság 
 bíróság 
 bíróság 
 Bíróság 
 bíróság